CELEX: 62013TN0423
Language: el
Date: 2013-08-16 00:00:00
Title: Υπόθεση T-423/13: Προσφυγή της 16ης Αυγούστου 2013 — Good Luck Shipping κατά Συμβουλίου

9.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 325/35
            
         Προσφυγή της 16ης Αυγούστου 2013 — Good Luck Shipping κατά Συμβουλίου
   (Υπόθεση T-423/13)
   2013/C 325/59
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Good Luck Shipping LLC (Ντουμπάι, Ηνωμένα Αραβικά Εμιράτα) (εκπρόσωπος: F. Randolph, QC, M. Lester, Barrister, και M. Taher, Solicitor)
   
      Καθού: Συμβούλιο της Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση 2013/270/ΚΕΠΠΑ του Συμβουλίου, της 6ης Ιουνίου 2013, για την τροποποίηση της απόφασης 2010/413/ΚΕΠΠΑ σχετικά με περιοριστικά μέτρα κατά του Ιράν (ΕΕ 2013 L 156, σ. 10) και τον εκτελεστικό κανονισμό (EE) 522/2013 του Συμβουλίου, της 6ης Ιουνίου 2013, για την εφαρμογή του κανονισμού (ΕΕ) 267/2012 σχετικά με περιοριστικά μέτρα κατά του Ιράν (ΕΕ 2013 L 156, σ. 3), στο μέτρο που οι πράξεις αυτές αφορούν την προσφεύγουσα, και
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, η προσφεύγουσα προβάλλει τέσσερις λόγους.
   
               1)
            
            
               Με τον πρώτο λόγο, η προσφεύγουσα προβάλλει ότι το Συμβούλιο αθέτησε την υποχρέωσή του να παραθέσει κατάλληλη και επαρκή αιτιολογία.
            
         
               2)
            
            
               Με τον δεύτερο λόγο, η προσφεύγουσα προβάλλει ότι το Συμβούλιο δεν τήρησε τα κριτήρια εγγραφής στον κατάλογο και/ή υπέπεσε σε πρόδηλη πλάνη εκτιμήσεως διαπιστώνοντας ότι τα ως άνω κριτήρια πληρούνταν στην περίπτωσή της και/ή την περιέλαβε στον κατάλογο χωρίς να υπάρχει νομική βάση προς τούτο.
            
         
               3)
            
            
               Με τον τρίτο λόγο, η προσφεύγουσα προβάλλει ότι το Συμβούλιο δεν διασφάλισε τα δικαιώματά της άμυνας και αποτελεσματικού δικαστικού ελέγχου.
            
         
               4)
            
            
               Με τον τέταρτο λόγο, η προσφεύγουσα προβάλλει ότι το Συμβούλιο προσέβαλε, αδικαιολόγητα και κατά τρόπο αντίθετο προς την αρχή της αναλογικότητας, τα θεμελιώδη δικαιώματά της, συμπεριλαμβανομένου του δικαιώματος προστασίας της περιουσίας της, των επιχειρηματικών δραστηριοτήτων της και της φήμης της.